CELEX: C2005/171/40
Language: lt
Date: 2005-07-09 00:00:00
Title: Byla T-151/05 Nederlandse Vakbond Varkenshouders ir kt.2005 m. balandžio 14 d. pareikštas ieškinys Europos Bendrijų Komisijai

9.7.2005   
            
            
               LT
            
            
               Europos Sąjungos oficialusis leidinys
            
            
               C 171/24
            
         
      Nederlandse Vakbond Varkenshouders ir kt.2005 m. balandžio 14 d. pareikštas ieškinys Europos Bendrijų Komisijai
   (Byla T-151/05)
   (2005/C 171/40)
   Proceso kalba: olandų
   2005 m. balandžio 14 d. Europos Bendrijų Pirmosios instancijos teisme buvo pareikštas Nederlandse Vakbond Varkenshouders, įsteigtos Lunteren (Nyderlandai), Marius Schep, gyvenančio Lopik (Nyderlandai) ir Nederlandse Bond van Handelaren in Vee, įsteigtos Gravenhage (Nyderlandai), atstovaujamų advokatų Johannes Kneppelhout ir Monique Charlotte van der Kaden, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               —
            
            
               pripažinti ieškinį dėl panaikinimo priimtinu ir pagrįstu;
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovai prašo panaikinti 2004 m. gruodžio 21 d. Komisijos sprendimą, kuriuo koncentracija buvo paskelbta suderinama su bendrąja rinka (byla IV/M.3605 — SOVION/HMG).
   Ieškovai tvirtina, kad Komisija pažeidė 2004 m. sausio 20 d. Tarybos direktyvos dėl koncentracijų tarp įmonių kontrolės (1) (EB susijungimų reglamentas) 2, 6 ir 8 straipsnius. Ji neteisingai nusprendė, kad koncentracija, apie kurią buvo pranešta, neduoda pagrindo atsirasti konkurencijos problemoms gyvų skerstinų kiaulių ir paršavedžių pirkimo rinkoje, ir kad nesukuria dominuojančios padėties rinkoje. Atitinkamuose ginčijamo sprendimo motyvuose Komisija neteisingai vartojo tam tikros produktų rinkos apibrėžimą, į kiaulių rinką įtraukdama paršavedžių rinką. Be to, Komisija neteisingai apibrėžė geografinę rinką.
   Be to, ieškovai tvirtina, kad neįvykdytos pareiga pagrįsti ir rūpestingumo pareiga. Komisija ieškovams suteikė nepakankamą galimybę išdėstyti savo poziciją ir neatsižvelgė į jų pateiktą informaciją.
   
      (1)  OL L 24, p. 1.